หุ้นซิ่งสาย 8 เก็งกำไรเทคนิคล้วน (ภาคบ่าย)
หุ้นซิ่งสาย 8 เก็งกำไรเทคนิคล้วน (ภาคบ่าย) ประจำวันที่ 8 ธ.ค.59
8 ธ.ค. 2559

บล.ธนชาต ระบุในบทวิเคราะห์ (8 ธ.ค.) แนะนำหุ้นที่น่าสนใจทางเทคนิคช่วงบ่าย 
 
UNIQ “ซื้อ” ราคาหุ้นแกว่งตัวขึ้นทดสอบกรอบ Sideways พร้อมปริมาณการซื้อขายสูงและเส้นค่าเฉลี่ยทำ Golden Cross สนับสนุน หากผ่าน 18.10 บาทได้จะเป็นจังหวะซื้อเก็งกำไรตาม มีแนวต้านแรกที่ 18.50 บาท ผ่านได้มีเป้าหมายถัดไปที่ 19.00 บาท
TPCH “ซื้อ” ราคาหุ้นดีดทะลุ Downtrend Line กลับมายืนเหนือเส้นค่าเฉลี่ย 3 เดือน พร้อมปริมาณการซื้อขายหนาแน่น สอดคล้องกับเครื่องมือ DI+ กลับมาตัด DI- ขึ้นไป เป็นจังหวะซื้อเก็งกำไร มีแนวต้านแรกที่ 18.70 บาท และถัดไปที่ 19.20 บาท
PSTC “ซื้อ” ราคาหุ้นดีดตัวขึ้นอีกครั้งหลังพักตัวที่แนวเส้นค่าเฉลี่ยระยะสัปดาห์ พร้อมปริมาณการซื้อขายเริ่มกลับมาสูงขึ้น สอดคล้องกับเครื่องมือ MACD เป็นบวกชี้ขึ้น เป็นจังหวะซื้อเก็งกำไร มีแนวต้านแรกที่ 0.76 บาท และแนวต้านถัดไปที่ 0.80 บาท